A intrat la King's College School în 1839 pentru a studia ingineria, contemporanii săi acolo fiind inclusiv Dante Gabriel Rossetti și William Michael Rossetti. A plecat în 1844 să se alăture biroului lui Edward Blore, inspector la Westminster Abbey. Blore a fost un arhitect împlinit, a lucrat atât pentru William IV și regina Victoria, creându-și reputația de susținător al negoticului. În 1848 sau 1849, Burges s-a mutat la birourile lui Matthew Digby Wyatt. Wyatt a fost la fel de proeminent ca Blore, remarcându-se prin rolul său de lider din cadrul Primei Expoziții Universale din 1851. Burges a lucrat împreună cu Wyatt, în special la „Curtea medievală” a expoziției menționate anterior, fiind influențat de acest proiect pe tot parcursul ulterioarei sale cariere. De asemenea, în această perioadă a lucrat la desene ale lucrărilor medievale din metal pentru cartea lui Wyatt, publicată în 1852, și îl asistă pe Henry Clutton cu ilustrații pentru lucrările sale.